CELEX: C2006/143/07
Language: sl
Date: 2006-06-17 00:00:00
Title: Zadeva C-408/03: Sodba Sodišča (veliki senat) z dne  23. marca 2006  — Komisija Evropskih skupnosti proti Kraljevini Belgiji (Neizpolnitev obveznosti države — Kršitev predpisov Skupnosti na področju pravice do prebivanja državljanov Unije — Nacionalna zakonodaja in upravna praksa glede pogoja, da je treba imeti zadostna lastna sredstva, in glede izdaje odredb o zapustitvi ozemlja zadevne države članice)

17.6.2006   
            
            
               SL
            
            
               Uradni list Evropske unije
            
            
               C 143/3
            
         Sodba Sodišča (veliki senat) z dne 23. marca 2006 — Komisija Evropskih skupnosti proti Kraljevini Belgiji
   (Zadeva C-408/03) (1)
   
   (Neizpolnitev obveznosti države - Kršitev predpisov Skupnosti na področju pravice do prebivanja državljanov Unije - Nacionalna zakonodaja in upravna praksa glede pogoja, da je treba imeti zadostna lastna sredstva, in glede izdaje odredb o zapustitvi ozemlja zadevne države članice)
   (2006/C 143/07)
   Jezik postopka: francoščina
   Stranke
   
      Tožeča stranka: Komisija Evropskih skupnosti (zastopnika: M. Condou-Durande in D. Martin, zastopnika)
   
      Tožena stranka: Kraljevina Belgija (zastopnik: E. Dominkovits, zastopnica)
   
      Intervenient: Združeno kraljestvo Velika Britanija in Severna Irska (zastopnika: C. Jackson, zastopnica, skupaj z E. Sharpstonovo, QC)
   Predmet
   Neizpolnitev obveznosti države — Kršitev predpisov Skupnosti na področju pravice do prebivanja državljanov Unije — Nacionalna zakonodaja in upravna praksa glede pogoja, da je treba imeti zadostna lastna sredstva, in glede izdaje odredb o zapustitvi ozemlja
   Izrek
   
               1)
            
            
               
                           a)
                        
                        
                           Kraljevina Belgija s tem, da je pri uporabi Direktive 90/364 za državljane države članice, ki se sklicujejo na pravice, ki izhajajo iz te direktive, in na člen 18 ES, izključila dohodke partnerja, ki prebiva v državi članici gostiteljici, če ni bila pri notarju sklenjena pogodba, ki vsebuje klavzulo o pomoči, ni izpolnila obveznosti iz navedenega člena 18 ES in navedene direktive;
                        
                     
                           b)
                        
                        
                           Kraljevina Belgija s tem, da je predvidela možnost, da se državljanom Unije, ki niso v predpisanem roku predložili zahtevanih dokumentov za pridobitev dovoljenja za prebivanje, avtomatično vroči odredba o zapustitvi nacionalnega ozemlja, ni izpolnila obveznosti iz člena 2 Direktive 90/364, člena 4 Direktive 68/360, člena 4 Direktive 73/148, člena 2 Direktive 93/96 in člena 2 Direktive 90/365.
                        
                     
         
               2)
            
            
               Kraljevini Belgiji se naloži plačilo stroškov.
            
         
               3)
            
            
               Združeno kraljestvo Velika Britanija in Severna Irska nosi svoje stroške.
            
         
      (1)  UL C 275, 15.11.2003.